Dominic Mai Luong

**Dominic Mai Luong** (vietnamesisk: *Đa Minh Mai Thanh Lương*; født 20. desember 1940 i Trực Ninh i Tonkin i Fransk Indokina; død 6. desember 2017) var en vietnamesisk-amerikansk prelat og katolsk hjelpebiskop i Orange i California.

Navnet hans kombinerer vestlig navnetradisjon (**Dominic** som fornavn før familienavnet **Mai**) med vietnamesisk (**Luong** som personnavn kommer etter familienavnet).

Luong var en sterk forkjemper for katolikkers rettigheter i Vietnam.  Han var den første vietnamfødte katolske biskop i USA, og i hele Nord-Amerika; han var også den andre fra et asiatisk land i USA. 
## Liv og virke
Dominic Mai Luong ble født i Vietnam, hvor han gikk på en fransk-vietnamesisk barneskole og senere *Hellige Familie-seminarets college*. 

I 1954 dro han hjemmefra, mot sin fars ønsker, fot å begynne på et seminar i Saigon. I 1956 ble han sendt av biskopen av Da Nang til USA for å fortsette studiene der. Dermed gikk han på presteseminar i Buffalo i delstaten New York, og ved *St. Bernard Seminary* i Rochester i New York, hvor han studerte filosofi og teologi. Luong fortsatte deretter studiene og mottok en grad fra *Canisius College* i Buffalo.
### Prest
Dominic Mai Luong ble presteviet for bispedømmet Da Nang den 21. mai 1966 i Buffalo. Omstendighetene tillot ham imidlertid ikke å returnere til hjemlandet, og det er grunnen til at han ble inkardinert i presteskapet til erkebispedømmet New Orleans i 1976.

I New Orleans ledet han det vietnamesiske apostolat fra 1976 til 1983, da han ble sogneprest. Luong ledet det nasjonale pastorale senter til det vietnamesiske apostolat fra 1989 til 2003. Han var også medlem av *Archdiocesan Presbytery* fra 1987 til 2003 og var dekan for *New Orleans East* i 2002 og 2003.
### Hjelpebiskop i Orange
Den 25. april 2003 utnevnte pave Johannes Paul II ham til titulærbiskop av *Cebarades* og hjelpebiskop i Orange i California. Biskopen av Orange i California, Tod David Brown, bispeviet ham den 11. juni samme år i *Saint Columban Church* i Garden Grove; medkonsekratorer var erkebiskopen av New Orleans, Alfred Clifton Hughes, og hjelpebiskopen av Orange i California, Jaime Soto.

Pave Frans innvilget hans aldersrelaterte avskjedsøknad den 20. desember 2015.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Alessandro Mattei (1744–1820) *1767
* Kardinal Pietro Francesco Galleffi (1770–1837) *1819
* Kardinal Giacomo Filippo Fransoni (1775–1856) *1822
* Kardinal Carlo Sacconi (1808–1889) *1851
* Kardinal Edward Henry Howard of Norfolk (1829–1892) *1872
* Kardinal Mariano Rampolla del Tindaro (1843–1913) *1882
* Kardinal Rafael Merry del Val y Zulueta (1865–1930) *1900
* Kardinal Giovanni Vincenzo Bonzano (1867–1927) *1912
* Erkebiskop Edward Joseph Hanna (1860-1944) *1912
* Erkebiskop John Joseph Cantwell (1874-1947) *1917
* Biskop Joseph Thomas McGucken (1902-1983) *1941
* Kardinal Timothy Finbar Manning (1909 -1989) *1946
* Kardinal William Joseph Levada (1936–2019) *1983
* Biskop Tod David Brown (1936–2023) *1989
* Biskop *Dominic Mai Luong* (1940-2017) *2003

## Referanser